**OSNOVNA ŠKOLA „VLADIMIR NAZOR“**

Jozefinska cesta 85, 47250 Duga Resa Tel: +385 47 844 623

E-mail: ured@os-vnazor-dugaresa.skole.hr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U skladu s odredbama Zakona o odgoju i obrazovanju učenika u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), čl. 20. Statuta Osnovne škole „Vladimir Nazor“ Duga Resa, a na prijedlog ravnateljice Škole Školski odbor OŠ „Vladimir Nazor“ na svojoj 43. sjednici održanoj dana 19.2. 2021. godine donosi:

**PROTOKOL POSTUPANJA U SLUČAJU POVREDA I PRUŽANJA PRVE POMOĆI**

* **U SLUČAJU OZLJEDE**

• U slučaju **ozljede** učenika djelatnik škole je dužan pružiti prvu pomoć.

• Djelatnik škole nikad ne smije ostavljati učenika samog bez prisustva odrasle osobe.

• U situacijama pružanja prve pomoći treba paziti na osobnu zaštitu i zaštitu ozlijeđenog učenika (obavezno treba koristiti lateks rukavice kada se pruža prva pomoć učeniku koji krvari).

• Ukoliko je potrebno učenika izdvojiti iz razreda, najprije se mora osigurati nazočnost druge odrasle osobe u razredu (drugi učitelj ili djelatnik škole).

• Ponašanje u slučaju povrede učenika:

 - Ostati miran i sabran

 - Umiriti učenika

 - Primijeniti stečeno znanje u koje smo sigurni i pružiti prvu pomoć

 - Prema dostupnosti pozvati djelatnika koji ima položen ispit iz prve pomoći

- Ukoliko je učenik povrijeđen u mjeri koja zahtijeva hitnu liječničku intervenciju učitelj treba odmah pozvati službu hitne medicinske pomoći ( 112 ).

- Ako hitna pomoć nema raspoloživ prijevoz, dijete uz suglasnost dežurnog liječnika hitne pomoći vozi (redoslijedom dostupnosti) ravnatelj, stručni suradnik, domar, učitelj uz pratnju odrasle osobe.

**-** O nezgodi roditelje obavještava učitelj, ravnatelj ili pedagog.

 • U slučaju ozbiljnije povrede učitelj dostavlja tajniku zapisnik (službenu zabilješku) o situaciji i povredi učenika.

• U objektu škole postavljaju se ormarići za prvu pomoć s popisom sanitetskog materijala. U ormariću stoji tablica s popisom sanitetskog sadržaja i evidencijom istog u koju se obvezno upisuje što je upotrijebljeno, tko je upotrijebio i kada.

• Ormarić popunjava tajnica škole.

* **U SLUČAJU BOLESTI**

• Ukoliko učitelj kod djeteta primijeti znakove bolesti – povišena temperatura, povraćanje, proljev, bol koja ne prolazi (zub, glava, trbuh, grlo i sl.), promjene na koži, telefonski obavještava roditelje.

• U situacijama opasnim po život djeteta ( gubitak svijesti, epileptični napad, alergijske reakcije i sl.) potrebno je primijeniti stečeno znanje u koje smo sigurni i pružiti prvu pomoć djetetu. Potom je potrebno pozvati hitnu pomoć te odmah obavijestiti roditelje. Ako hitna pomoć nema raspoloživ prijevoz, dijete uz suglasnost dežurnog liječnika hitne pomoći vozi (redoslijedom dostupnosti) ravnatelj, stručni suradnik, domar, učitelj uz pratnju odrasle osobe.

• Roditelj je dužan obavijestiti školu (razrednog učitelja) o izostanku i razlozima izostanka djeteta.

 • Nakon završenog liječenja i povratka djeteta u školu roditelj je dužan dostaviti ispričnicu.

• Lijekovi se u školi ne daju. U iznimnim situacijama, kada roditelji nisu dostupni ili su spriječeni, a lijek treba dati hitno (npr. kod jako visoke temperature), može ga dati učitelj uz dopuštenje (pisana suglasnost) roditelja koje se traži na roditeljskom sastanku. Također kod kroničnih bolesti lijekove može dati učitelj uz pisano dopuštenje roditelja i upute djetetovog liječnika koje moraju sadržavati sve važne podatke, dijagnozu, naziv lijeka, način primjene i doziranje lijeka.

• Informacije o zdravstvenom stanju djeteta ne smiju se davati neovlaštenim osobama.

Protokol stupa na snagu danom donošenja.

 Predsjednik Školskog odbora:

 Tomislav Grgurić

 Ravnateljica:

 Gordana Krstulić

KLASA: 003-06/21-01/

URBROJ: 2133-31-21-

**REPUBLIKA HRVATSKA**

**KARLOVAČKA ŽUPANIJA**

**Osnovna škola „Vladimir Nazor“**

**Jozefinska cesta 85**

**47 250 Duga Resa**

**OIB: 07817651683**

Na temelju članka 56. stavak 4. Zakona o zaštiti na radu (NN.broj: 71/14., 118/14., 94/18., 96/18.) i članka 41. Statuta škole ravnateljica OŠ „Vladimir Nazor“ donosi

**O d l u k u**

**o imenovanju djelatnika za pružanje prve pomoći**

I.

Djelatnice koji će pružati prvu pomoć u Osnovnoj školi „Vladimir Nazor“ su:

1. Zrinka Sučić Ćosić, pedagoginja

2. Vesna Galović, učiteljica prirode i biologije

II.

Radnice iz točke I. ove Odluke zadužuju se za pružanje prve pomoći radnicima i drugim osobama do pružanja hitne medicinske pomoći ili do prijema u zdravstvenu ustanovu.

III.

Odluka stupa na snagu danom donošenja.

KLASA: 602-02/21-01/68

URBROJ: 2133-31-21-1

Duga Resa, 2.2. 2021. godine

 Ravnateljica:

 Gordana Krstulić